Hesio-Homburg

Hesio-Homburg, germane Hessen-Homburg, estis historia germana teritorio kun ĉefurbo Homburg en Hesio, kiu portempe ekzistis kiel memstara ŝtateto, portempe estis parto de la pli granda Hesio-Darmstadt. Ĝin regis la "landgrafoj de Hesio-Homburg", branĉo de la dinastio Hesio-Darmstadt.

 de 1622 ĝis 1768: parto de Hesio-Darmstadt (landgrafujo)
 de 1768 ĝis 1806: memstara landgrafujo, membro de la Sankta Romia Imperio
 de 1806 ĝis 1815: parto de Hesio-Darmstadt (grandduklando)
 de 1815 ĝis 1866: memstara landgrafujo, membro de la Germana Federacio
 1866 mallongtempe denove parto de Hesio-Darmstadt (grandduklando)
 ekde 1866: fariĝis parto de la prusia provinco Hessen-Nassau
 hodiaŭ: parto de federacia lando Hesio

Dum la tempo de sia plej granda etendo ĝi havis areon de 221 km² kaj 27.563 loĝantojn (1865). Malgraŭ sia malgrandeco ĝi sukcesis akiri voĉdonrajton de unu plena voĉo en la Germana Federacio - rajto kiu normale estis rezervita nur al la plej grandaj membro-ŝtatoj.

En la Germana Federacio membris tiel "tri Hesioj", ĉiuj devenintaj el la iama "landgrafujo Hesio":
 "landgrafujo Hesio" = Hesio-Homburg, la plej malgranda
 "elektoprinclando Hesio" = Hesio-Kaselo
 "grandduklando Hesio" = Hesio-Darmstadt